CELEX: 21999D1028(09)
Language: mt
Date: 1998-11-27 00:00:00
Title: Deċiżjoni tal-Kumitat konġunt taż-ŻEE Nru 114/98 tas-27 ta' Novembru 1998 li temenda l-Protokoll 4 għall-Ftehim taż-ŻEE, dwar regoli ta' oriġini

Avviż Legali Importanti

|

21999D1028(09)

Official Journal L 277 , 28/10/1999 P. 0051 - 0051

		Deċiżjoni tal-Kumitat konġunt taż-ŻEENru 114/98tas-27 ta' Novembru 1998li temenda l-Protokoll 4 għall-Ftehim taż-ŻEE, dwar regoli ta' oriġiniIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu,Billi l-Protokoll 4 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 71/96 tat-22 ta' Novembru 1996 [1];Billi l-Protokoll 4, kif emendat sabiex jestendi s-sistema ta' kumulazzjoni ta' oriġini għall-pajjiżi ta' l-Ewropa Ċentrali u tal-Lvant, għandu dispożizzjonijiet li ma jippermettux rifużjoni ta' jew eżenzjoni minn, dazji doganali li jippermettu għal differenzi fl-interpretazzjoni;Billi l-Protokoll 4 għandu għalhekk jiġi emendat għat-tħaddim tajjeb tal-Ftehim,IDDEĊIEDA KIF ĠEJ:Artikolu 1L-Artikolu 14(1) tal-Protokoll 4 għandu jiġi mibdul bit-test li ġej:"1. Materjali li ma joriġinawx mill-post użati fil-manifattura ta' prodotti li joriġinaw fiż-ŻEE fit-tifsira ta' dan il-Protokoll jew f'wieħed mill-pajjiżi li hemm referenza għalihom fl-Artikolu 3 li għalihom tinħareġ jew issir prova ta' l-oriġini bi qbil mad-dispożizzjonijiet tat-Titolu V ma għandhomx ikunu soġġetti fi kwalunkwe Parti Kontraenti għal rifużjoni ta', jew eżenzjoni minn, dazji doganali ta' kwalunkwe tip."Artikolu 2Din id-Deċiżjoni għandha tidħol fis-seħħ nhar it-28 ta' Novembru 1998, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-27 ta' Novembru 1998.Għall-Kumitat Konġunt taż-ŻEEIl-PresidentN. v. Liechtenstein[1] ĠU L 21, tat-23.1.1997, p. 12.--------------------------------------------------